Source: http://takisalexandrakis.blogspot.com/2018/06/blog-post_60.html
Timestamp: 2019-04-25 04:17:09+00:00
Document Index: 3652705

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

"Στο Επίκεντρο ο Άνθρωπος" - Takis Alexandrakis: Η εφαρμογή των νόμων κατά ΟΑΕΔ σε βάρος των οικογενειών Ανθρώπων με ειδικές ανάγκες
Η εφαρμογή των νόμων κατά ΟΑΕΔ σε βάρος των οικογενειών Ανθρώπων με ειδικές ανάγκες
"Κράτος εν κράτει"
Στις 31/05/2018 έληξε η προθεσμία υποβολής ηλεκτρονικών αιτήσεων συμμετοχής στη δημόσια πρόσκληση Νο 4/2018. Αυτή αφορούσε στη διαδικασία κατάρτισης του πίνακα κατάταξης, για την προώθηση της πλήρους απασχόλησης, 5.066 ανέργων μέσω προγράμματος κοινωφελούς χαρακτήρα, στο Υπουργείο Περιβάλλοντος και Ενέργειας και στις Αποκεντρωμένες διοικήσεις, για την αντιπυρική προστασία των δασικών οικοσυστημάτων της χώρας. Η συγκεκριμένη πρόσκληση η οποία υπογράφεται από την Διοικήτρια του ΟΑΕΔ με αρ. Πρωτ.3324, παραβαίνει το Ν. 2643/1998. Σε αυτόν καθορίζονται σαφώς οι κατηγορίες που μοριοδοτούνται επιπλέον λόγω αναπηρίας του υποψηφίου αλλά και όσων αντλούν προστασία από την αναπηρία συγγενικού τους προσώπου. Στην εν λόγω πρόσκληση η προσαύξηση λόγω αναπηρίας αποδίδεται μόνο όταν ο υποψήφιος είναι Άνθρωπος με Ειδικές Ανάγκες και όταν ο υποψήφιος είναι γονέας τέκνου με Ειδικές Ανάγκες. Στην κατά ΟΑΕΔ εφαρμογή έχουν εξαφανιστεί όλες οι λοιπές κατηγορίες που ο νόμος ορίζει ως μοριοδοτούμενες λόγω αναπηρίας συγγενικού τους προσώπου. Συνεπώς δεν μοριοδοτούνται όσοι αντλούν προστασία από την αναπηρία αδερφού, γονέα ή συζύγου. Θα μπορούσε κάποιος καλοπροαίρετα να υποθέσει ότι έγινε ένα λάθος κατά τη διαδικασία καταγραφής της πρόσκλησης το οποίο ατυχώς διέφυγε της προσοχής όλων των αρμοδίων υπαλλήλων. Γι'αυτό προσπάθησα με συνεχείς επικοινωνίες με το Υπουργείο Εργασίας, τον ΟΑΕΔ και το γραφείο Κοινωνικών Θεμάτων Πρωθυπουργού να επισημάνω το πρόβλημα και να προκαλέσω την συμπλήρωση της πρόσκλησης, με όλες τις νόμιμα προβλεπόμενες από το νόμο κατηγορίες ωφελουμένων.
Η προσπάθεια μου απέβη άκαρπη. Διαπιστώνω πως τείνει να γίνει συστηματική η παράβλεψη των δικαιωμάτων των Ανθρώπων με Ειδικές Ανάγκες ακόμη και των προστατευόμενων από το νόμο, γιατί ανάλογο σφάλμα έχει πραγματοποιηθεί σε αντίστοιχη πρόσκληση κοινωφελούς χαρακτήρα του 2015. Τότε είχαν τεθεί εκτός μοριοδότησης όλες οι κατηγορίες των Ανθρώπων με Ειδικές Ανάγκες. Η έντονη διαμαρτυρία του Σωματείου Ατόμων με Ειδικές Ανάγκες Ν. Λακωνίας και η συντονισμένη προσπάθεια δημοσιοποίησης του θέματος, στην οποία καθοριστικό ρόλο έπαιξε η "Πρωινή Ενημέρωση" της τηλεόρασης του ALPHA με τον Σπύρο Χαριτάτο, η Διοικήτρια του ΟΑΕΔ παραδέχτηκε στον αέρα της εκπομπής το σφάλμα και το επιδιόρθωσε στην επόμενη πρόσκληση κοινωφελούς χαρακτήρα. Είναι θλιβερό το 2018 να πρέπει να μελετάμε ως δικηγόροι παρ’ Αρείω Πάγω τις προσκλήσεις και να εντοπίζουμε πρόδηλα σφάλματα που κινούνται στην ίδια συνιστώσα. Την παράνομη απομείωση των δικαιωμάτων των Ανθρώπων με Ειδικές Ανάγκες και της ελάχιστης προστασίας που λαμβάνουν οι ίδιοι και τα μέλη των οικογενειών τους. Το ερώτημα είναι: "επιτέλους ποιος έχει την ευθύνη γι' αυτή την συστηματική επίθεση; Πότε θα υπάρξει αντίδραση;"
Αρχαιολογία - ιστορία - τέχνη - πολιτισμός με την ...
Η ορθή ενημέρωση, αποτελεί τη λύση για τα προβλήματα του ανθρώπου με αναπηρία
Στο επίκεντρο ο άνθρωπος με αναπηρία και όχι οι...αριθμοί
Δεν προκύπτει ανάγκη επανεξέτασης της πιστοποιημένης αναπηρίας με ισχύ εφ' όρου ζωής
Οι Δήμαρχοι επωμίζονται εν αγνοία τους τις ευθύνες παραπτωμάτων υπαλλήλων τους που ενεργούν καθ' υπόδειξη του υπ. Εργασίας
Βιωματικό εργαστήριο προσομοίωσης κινητικότητας τυφλών & παραπληγικών - Γνωριμία με το σύστημα γραφής & ανάγνωσης τυφλών Braille
Στο Επίκεντρο ο Άνθρωπος: Ημερίδα: "Προσβασιμότητα για όλους - Το δικαίωμα και η έννομη προστασία του", Σάββατο 16/2/2019, Ξενοδοχείο Τιτάνια
Αντίθετη με την έννομη τάξη αλλά και την πάγια πολιτική του Υπ. Εργασίας η σημερινή απαξίωση των εφ' όρου ζωής πιστοποιητικών αναπηρίας
"Κεραυνός εν αιθρία" ο νέος Πίνακας Εκτίμησης Αναπηρίας
Συμμετοχή Τάκη Αλεξανδράκη σε εκδήλωση με θέμα: "Προσβασιμότητα για όλους" της ΝΟΔΕ Ανατ. Αττικής & της ΔΗΜ.Τ.Ο Παιανίας - Γλυκών Νερών σε συνεργασία με την Γραμματεία Κοινωνικής Αλληλεγγύης, ΑμεΑ & Ανθρωπίνων Δικαιωμάτων & την Γραμματεία Τοπικής Αυτοδιοίκησης της Νέας Δημοκρατίας στις 19-04-2019 19:00
Κανένα σχέδιο δράσης από την Γ .Γ Πολιτικής Προστασίας για την διάσωση ανθρώπων με αναπηρία και ηλικιωμένων σε περιπτώσεις έκτακτης ανάγκης ή φυσικών καταστροφών
panagiotis alexandrakis - "στο Επίκεντρο ο Άνθρωπος"
Αρχειοθήκη ιστολογίου Απριλίου ( 6 ) Μαρτίου ( 1 ) Φεβρουαρίου ( 2 ) Ιανουαρίου ( 3 ) Δεκεμβρίου ( 3 ) Νοεμβρίου ( 2 ) Οκτωβρίου ( 7 ) Αυγούστου ( 2 ) Ιουλίου ( 6 ) Ιουνίου ( 7 ) Μαΐου ( 3 ) Απριλίου ( 1 ) Μαρτίου ( 6 ) Φεβρουαρίου ( 7 ) Ιανουαρίου ( 10 ) Δεκεμβρίου ( 9 ) Νοεμβρίου ( 5 ) Οκτωβρίου ( 3 ) Αυγούστου ( 4 ) Ιουλίου ( 12 ) Ιουνίου ( 6 ) Μαΐου ( 8 ) Απριλίου ( 13 ) Μαρτίου ( 11 ) Φεβρουαρίου ( 7 ) Ιανουαρίου ( 5 ) Δεκεμβρίου ( 5 ) Νοεμβρίου ( 8 ) Οκτωβρίου ( 6 ) Σεπτεμβρίου ( 3 ) Ιουλίου ( 9 ) Ιουνίου ( 23 ) Μαΐου ( 3 ) Απριλίου ( 2 ) Μαρτίου ( 1 ) Φεβρουαρίου ( 5 ) Ιανουαρίου ( 19 ) Δεκεμβρίου ( 3 ) Οκτωβρίου ( 1 ) Σεπτεμβρίου ( 4 ) Αυγούστου ( 12 ) Ιουλίου ( 11 ) Ιουνίου ( 13 ) Μαΐου ( 12 ) Απριλίου ( 16 ) Μαρτίου ( 30 ) Φεβρουαρίου ( 17 ) Ιανουαρίου ( 16 ) Δεκεμβρίου ( 22 ) Νοεμβρίου ( 28 ) Οκτωβρίου ( 31 ) Σεπτεμβρίου ( 25 ) Αυγούστου ( 10 ) Ιουλίου ( 24 ) Ιουνίου ( 59 ) Μαΐου ( 119 ) Απριλίου ( 68 ) Μαρτίου ( 92 ) Φεβρουαρίου ( 120 ) Ιανουαρίου ( 223 ) Δεκεμβρίου ( 74 ) Νοεμβρίου ( 36 )